fi fi de de en fi en fi de fi en en id fi fi sq fi fi fi fi fi fi fi fi ru fi fi fi eo fi it fi fi fi fi eo fi it fi en fi ia eo fi it fi fi fi en fi eo fi it fi fi fi fi fi en fi it fi fi fi fi fi en fi it fi fi nl fi fi de fi it fi it fi fi en en fi fi es fi fi fi fi fi ro fi fi fi fi fi fi fi fi fi fi ro fi it fi it fi fi fi de fi fi fi fi fi fi nl fi it fi en fi en fi it fi fi fi fi en fi fi zh fi fi zh fi it fi fi fi fi en fi hu fi cs fi fi fi fi fi fi fi en fi fi fi fi fi fi fi fi fi fi fi fi fi fi fi
Kiitos kaikille hurjan hienosta vuoden 2019 festivaalista!
Festivaalin ohjelmakirjoja, yksittäisten konserttien käsiohjelmia sekä Ave virgo, ave vos -konsertin lippuja voi ostaa BarokkiKuopion nettikaupasta. Jos pidät festivaalistamme ja toivoisit sen jatkuvan voit myös liittyä tuki- tai kannatusjäseneksi verkkokaupan kautta!
Kiitämme kauniisti Suomen Kulttuurirahastoa, Kuopion kaupunkia, Taiteen edistämiskeskusta, Musiikiedistämissäätiötä sekä Kuopion seurakuntayhtymää festivaalimme tukemisesta. Kiitämme myös lämpimästi kaikkia kuopiolaisia yhteistyökumppaneitamme: Tuomiokirkkoseurakuntaa, Männistön seurakuntaa, VB-valokuvakeskusta, Ravintola Pannuhuonetta, Kulttuurikeskus 44:sta, SalaCavalaa, Ramin Konditoriaa sekä Minna Canthin talo ry:tä.
BarokkiKuopio toimii yhteistyössä Café Barockin ja Ensemble Nylandian kanssa, iso kiitos myös heille!
Lisätietoja voi kysellä toiminnanjohtaja Sanni Antikaiselta osoitteesta
Minkälainen musiikki on urheaa? Mitä yhteistä on urheilulla ja musiikilla? Nopean ja voimakkaan musisoinnin lisäksi urheilullista musisointia on myös oikein hiljainen ja urheaa on olla vaikkapa voimakkaasti tunteellinen, tai tehdä yleisön edessä jotakin epätavallista, tai täysin uutta.
Näitä kysymyksiä pohditaan tämän vuoden BarokkiKuopio-festivaalin tapahtumissa. Viidestoista vuosittainen vanhan musiikin pohjoissavolainen kesäjuhla tarjoaa urheita ja urheilullisia soitto- ja laulusuorituksia ainakin viideltä vuosisadalta. Menossa mukana on taitavimpia ja kiinnostavimpia muusikoita Suomesta ja ulkomailta, tervetuloa mukaan!
Paakelsit ja barokkimusiikki täyttivät kansalaisen arkea jo 300 vuotta sitten. Kuopiolaismuusikot kutsuvat kaupunkilaiset torin laidalle ravitsemaan sielua ja ruumista mm. J. J. Quantzin sävelin!
Marketta Kivimäki, nokkahuilu, Teea Karttunen ja Fernando Uehara (Kuopion kaupunginorkesteri), huilu, Anna Maria McElwain ja Sanni Antikainen, cembalo
Sju ritualer eli Seitsemän rituaalia on säveltäjä Gustav Nyströmin renessanssinokkahuiluyhtye Q Consortille vuonna 2015 säveltämä sarja, joka saa kokonaisuudessaan ensiesityksensä tämän vuoden BarokkiKuopio-festivaalilla. Eri kokoisten puisten renessanssinokkahuilujen pehmeä ääniä sekoittuu teoksessa Nyströmin teknomusiikista vaikutteita saaneeseen rytmi- ja sävelkieleen. Teoksen tematiikkana ovat viikonpäivät skandinavisessa mytologiassa; sarjan osat kuvaavat viikonpäiville nimensä antaneita eri tavoin sankarillisia aasajumalia Måne, Tyr, Oden, Tor, Freja, ja Sol. Lauantai on poikkeus – se on saanut nimensä peseytymisestä (löga sig). Puhdistavatko Seitsemän rituaalia nokkahuilun maineen, vai tarvitaanko vielä rituaali, jossa muovinokkahuilut poltetaan?
Neitsyt Marian kuvia ja estotonta burleskia samalla lavalla? Totta se on. Armi von Vepin ja barokkiyhtye Detrituksen monitaiteellisessa illassa kohtaavat kuva, ääni ja rohkea kehollisuus. Performanssi ja siihen liittyvä musiikkivideo ovat osa Koneen säätiön tuella tehtyä projektia, johon musiikin ja tanssin lisäksi kuuluu blogi, jossa vierailevat kirjoittajat pohtivat naista taiteen kohteena ja tekijänä sekä yhteiskunnan vaikutusta Mariakuvaan ja Mariakuvan vaikutusta taiteen naiskuvaan. Konsertin vanhimman ja uusimman kappaleen sävellysvuosien välillä on lähes 1000 vuotta, ja performansseissa nähdään monta erilaista ja yllättävääkin nais- tai Mariakuvaa.
Armi von Vep, tanssi, Anna-Maija Oka ja Milla Mäkinen, laulu, Sini Vahervuo, nokkahuilut, Maija Lampela, viola da gamba, Kaisamaija Uljas, teorbi ja barokkikitara
Liput 10/7e, ovelta 30 min ennen. Myös korttimaksu käy.
Ke 17.7. klo 21
BarokkiKuopion suosittu iltaklubi jälleen Pannarissa! Rock-yhtye Tavallinen peili heittäytyy pelottomasti 1960–80-lukujen ikivihreisiin barokkifagottien, sähköcembalon ja laulajan voimin. Mukana myös sähkönokkahuilu!
Juho Eerola, laulu, Petri Arvo, sähkönokkahuilu ja barokkifagotti, Antti Salovaara, barokkifagotti, Matias Häkkinen, sähköcembalo
To 18.7. klo 12
Pääkirjaston musiikkiosasto, Maaherrankatu 12
Tämä konsertti on lapsille ja lapsenmielisille sekä kaikille muille! Ohjelmassa pirteää barokkia sekä kappaleita Sini Vahervuon uudesta Pieni nokkahuilukirja -oppaasta.
Sini Vahervuo, nokkahuilu, Anna Pulakka, barokkisello, Sanni Antikainen, cembalo
Suomen klavikordiseura 20 vuotta
To 18.7. klo 18
Suomen klavikordiseura juhlii 20. vuottaan! BarokkiKuopion perustaminen vuonna 2005 oli Markus Kuikan ja Suomen klavikordiseuran uskalias teko, jonka seurauksista nautitaan edelleen. Juhlakonsertissa kosketinsoittimen intiimeimmät sävyt nousevat pääosaan.
Anna Maria McElwain, Päivi Vesalainen, Heli Kantola ja Maritta Heliö, klavikordi. Konsertin juontaa Pekka Vapaavuori.
Hämeenniemi - al Sawadi - Bach - Couperin - Sweelinck
Vapaa pääsy, käsiohjelma 10/7e
To 18.7. klo 20
Avanti!n improvisaation maailmoja vanhan musiikin parissa samoava gambajouhiconsort-kokoonpano virtuoosisopraano Tuuli Lindebergin kanssa vie meidät Agricolan huimapäiselle Euroopan matkalle, joka poiki Suomeen uskonpuhdistuksen ja Raamatun käännöksen. Illan teosten juuret ulottuvat reformin ajan Saksaan ja Piae Cantiones -laulukirjan kirkkaimpiin helmiin.
Jukka Rautasalo, diskanttigamba ja musiikinjohto
Pratsu - Senfl - Brahms - Resinarius -. Walter - Franck
Lauluja Piae cantiones -kokoelmasta
Konsertti on osa Kuopion Tuomiokirkkoseurakunnan kesäkonserttisarjaa.
Vapaa pääsy, ohjelmat 10/7e vain käteisellä ovelta 45min ennen konsertin alkua.
Pe 19.7. klo 14
Kesto n. 3h, konsertista voi tulla nauttimaan haluamansa ajan
Konsertissa kokonaisuudessaan kuultava Das Wohltemperierte Klavier on suuri teos muusikolle, ja vielä suurempi harppaus musiikinhistorialle. Konsertin yhteydessä voi tutustua VB-keskuksen kuulentonäyttelyyn kuukävelyn 50-vuotispäivän aattona!
Konsertin esiintyjä Jouko Laivuori kirjoittaa itse näin:
"Robert Schumann sanoi: "Pidä Das Wohltemperierte Klavieria jokapäiväisenä leipänäsi, silloin sinusta tulee etevä muusikko". Muitakin kuluneita anekdootteja tästä kokoelmasta muistetaan: Hans von Bülow kutsui Bachin kokoelmaa vanhaksi testamentiksi, kun Beethovenin sonaatit ovat uusi testamentti. Näiden preludien ja fuugien merkitys on mittaamaton, kaikki muusikot ovat viettäneet niiden parissa tärkeitä hetkiä, niin opintojen alussa (kuten 11-vuotias Ludwig van), kuin myöhemminkin.
Kokoelma on tekijänsä sanoin "niin hyödyksi ja huviksi opinhaluiselle nuorisolle, kuin myös ajanvietteeksi niille, jotka tämän tutkimisen jo taitavat." Itselleni tästä on tullut todellinen vanha & uusi testamentti. Viisas kirja jonka päivittäin avaan oppiakseni lakia ja järjestystä, armoa ja lohdutusta. Guru Bachin teos toimii myös meditaationa ja joogana - venyttelyn merkitys ei vähene varsinkaan kun täytin juuri 60."
Pe 19.7. klo 19
Pyhän Johanneksen kirkko, Ampujanpolku 2
Sankareita, sonaatteja ja sumeilematonta tunteilua! Näitä kaikkia ja paljon enemmän on luvassa maksimisykettä koettelevassa konsertissa, jossa lihaskuntokin joutuu armottomaan rääkkiin!
Kuhnau - Soler - Räisänen - Telemann - Schmeltzer - Barriere
Sini Vahervuo, nokkahuilu, Kaisa Ruotsalainen & Meelis Orgse, barokkiviulu, Anna Pulakka, barokkisello, Sanni Antikainen & Matias Häkkinen, cembalo
Vapaa pääsy, käsiohjelma 10/7e ovelta 30min ennen konsertin alkua. Myös korttimaksu käy.
Kanttilasta  (Minna Canthin kadun ja Kuninkaankadun kulma) Pyhän Johanneksen kirkolle (Ampujanpolku 2)
Kevyt kävelysuunnistus Minna Canthin jalanjäljissä tarjoaa kuntokuurin keholle ja kauneutta korville! Tietoa ja taidetta yhdistävää retkeä voi jatkaa sujuvasti klo 15 alkavalla konsertilla.
Lähtö liukuvasti Kanttilasta (Minna Canthin katu 20) klo 13-13.45. Reitin varrella on musiikkipisteitä, sen kokonaispituus on n. 3 km ja se päättyy Pyhän Johanneksen kirkolle, jossa alkaa klo 15 BarokkiKuopion interaktiivinen Kijk van der keuken -konsertti jossa esiintyy Royal Wind Music -yhtye Hollannista!
Minnan musiikkisuunnistuksen järjestää BarokkiKuopio -festivaali yhteistyössä Minna Canthin talo ry:n kanssa.
La 20.7. Jokaiselle jotakin:
Klo 15 Kijkje in de keuken – kulissien takana
Pyhän Johanneksen kirkko, Ampujanpolku 2
Kansainvälisesti tunnettu hollantilainen The Royal WInd Music -yhtye saapuu Kuopioon! "Kijkje in de keuken" eli sananmukaisesti "kurkkaus keittiöön", on interaktiivinen tilaisuus, jossa tavanomaisen konsertinomaisuuden lomassa esitellään yhtyeen toimintatapoja. Kerromme sunnuntain ohjelman taustoista, soitamme esimerkkikatkelmia teosten yksityiskohtia valaisten, ja samalla selviää esimerkiksi millä tavalla näinkin erikoinen kokoonpano harjoittelee tai lähestyy uusia teoksia. Interaktiivisuus tarkoittaa että yleisö pääsee osallistumaan konsertin kulkuun, esim. äänestämällä - ja peräti johtamalla! Ja tietenkin aina voi esittää kysymyksiä! Ohjelmassa kuullaan katkelmia ja muutamia kokonaisia kappaleita sunnuntain ohjelmasta.
Vapaa pääsy, käsiohjelma 10/7e ovelta 30min ennen konsertin alkua. Myös korttimaksu on mahdollinen.
klo 17 What Magick Has Victorious Love
Pyhän Johanneksen kirkko, Ampujanpolku 2
Uusi ja vanha törmäävät rohkeasti Ensemble Nylandian ja sopraano Tuuli Lindebergin kantaesittäessä Eero Hämeenniemen Kolme laulua rakkaudesta Tuomo Pekkasen latinankielisiin runoihin yhdessä Purcellin musiikin kanssa!
Purcellin aikana Englannissa syntyi erityinen maallisen soololaulun lajityyppi, nk. hulluuskohtauslaulu (mad song), jossa laulaja esitti mieleltään järkkynyttä hahmoa ja tämän äärimmäisiä tunnetiloja. Naiset saivat ensi kertaa esiintyä teatterilavalla Englannissa vuonna 1660; siihen asti naisrooleja olivat esittäneet nuoret pojat. Hulluuskohtauslauluista tulikin Purcellin aikana erityisesti naispuolisten näyttelijä-laulajien bravuuri. Näyttämöllä ”hullun” roolihahmon suulla saattoi esittää raskastakin yhteiskuntakritiikkiä joutumatta rangaistuksi.
Ensemble Nylandia johtajanaan Matias Häkkinen
Vapaa pääsy, ohjelmat 10/7e ovelta 30min ennen konsertin alkua. Myös korttimaksu käy.
Su 21.7. klo 10
Nostre maistre et bon Pere - mestarit ja kisällit
Su 21.7. klo 15
Maailmankuulu hollantilainen The Royal Wind Music -renessanssinokkahuiluorkesteri soittaa BarokkiKuopion loppuhuipennnuksena Nostre maistre et bon pere -ohjelman, joka tutkii renessanssin ajan mestareiden ja heidän oppipoikiensa muodostamia kulttuuriperinteiden ja musiikillisten taitojen verkostoja. Luvassa on Kuopiossa ennenkuulematon kokoelma eri kokoisia renessanssinokkahuiluja, joilla yhtye loihtii ilmoille uskomattoman skaalan erilaisia sävyjä ja sointeja! Tämän jälkeen et suhtaudu nokkahuilumusiikkiin enää koskaan samoin kuin ennen.
Mestarit ja Kisällit kertoo 1400-1500-lukujen kiehtovasta säveltäjäpolvien ketjusta, jossa musiikilliset tyylit kehittyivät ja hioutuivat kohti renessanssin geometrisen täydellisyyden ihannetta.
Moni nimi lienee ketjusta tuttu, kuten Josquin Desprez tai Claudio Monteverdi, mutta ohjelma tuo myös esiin täysrenessanssin juuret ja vähemmän tunnetut nimet kuten Johannes Ockeghem, Jean Richafort, Johann Steffens ja monia muita.
The Royal Wind Music nojautuu esitystavoissaan historiallisiin ideaaleihin, mutta yhdistää renessanssimusiikin kulmakiviin myös luovia sovituksia etsiessään omaa ilmaisuaan. Ohjelmassa kuullaan monipuolinen valikoima teostyyppejä, soitinnuksia ja sävyjä, aina puhuttelevasta hengellisestä musiikista instrumentaalimusiikkiin ja triosta koko orkesterin laajuuteen.
Vapaa pääsy, käsiohjelma 10/7e ovelta 30min ennen konsertin alkua. Korttimaksu käy.
Jälkipuinnit Helsingissä: Nostre maistre et bon Pere - mestarit ja kisällit
Ma 22.7. klo 19
Temppeliaukion kirkko, Lutherinkatu 3, Helsinki
The Royal Wind Musicin ja Ensemble Nylandian yhteiskonsertti Temppeliaukion kirkossa. 16-henkinen kamarikokoonpano esittää värikkään ja jännittävän kirjon renessanssimusiikin kehityskaarta aina 1400-luvun alkupuolelta 1600-luvun alun Monteverdiin.
Heinäkuussa Suomeen kiertueelle tuleva The Royal Wind Music on alankomaalainen 1500-luvun renessanssimusiikkiin erikoistunut nokkahuiluyhtye. Paul Leenhoutsin vuonna 1997 perustaman kokoonpanon tekee jopa maailmankin mittakaavassa ainutlaatuiseksi sen erityinen äänenväri ja yli neljänkymmenen yksilön historiallisiin malleihin pohjautuva vaikuttava soitinkokoelma, jonka näyttävin yksilö on harvinainen 3 metriä pitkä subkontrabassonokkahuilu.
The Royal Wind Music on esiintynyt aina Pohjois- ja Keski-Amerikkaa myöten, ja Euroopassa se on kiertänyt laajalti keskeisiä, itäisiä ja läntisiä osia, mutta vierailu Suomeen tulee olemaan Pohjolanmatka ensimmäistä laatuaan.
Ohjelma Nostre Maistre et bon Pere - Mestarit ja Kisällit kertoo 1400-1500-lukujen kiehtovasta säveltäjäsukupolvien ketjusta, jossa musiikilliset tyylit kehittyivät ja hioutuivat kohti renessanssin geometrisen täydellisyyden ihannetta.
Säveltäjät: Josquin Desprez, Claudio Monteverdi, Johannes Ockeghem, Jean Richafort, Johann Steffens ja monia muita
Liput ovelta 20€/10€, sekä ennakkoon Ensemble Nylandian Barokkiputiikista (ennakkohinta 18€/9€). Varaudu todistamaan oikeutesi alennusryhmään.
Ave virgo, ave vos: Barokkiyhtye Detritus ja Armi von Vep
Juho Eerola (kuva Lieven Vanhove)
PIeni nokkahuilukirja -oppaan kuvitusta, Minna Mäkipää
Q consortin soittimia (kuva Heikki Tuuli)
Jouko Laivuori (kuva Matti Kyllönen)
Sini Vahervuo (kuva Ville Sjöström)
Jukka Rautasalo ja diskanttigamba
What Magick has Victorious Love (kuva Minna Mäkipää)
Festivaalin taiteellinen johtaja Matias Häkkinen (kuva Sami Norrbacka)
The Royal Wind Music -yhtyeen soittimia
Rock-yhtye Tavallinen peili (kuva Sami Norrbacka)
Kaisa Ruotsalainen (kuva Ville Kuukka)
Sanni Antikainen (kuva Teemu Ikonen)
The Royal Wind Music -yhtye
Ensemble Nylandia (kuva Mark Niskanen)